               ЕВРОПЕЙСКА КОМИСИЯ
            Брюксел, 15.6.2018
            COM(2018) 477 final
            2018/0255(NLE)
            Предложение за
            РЕШЕНИЕ НА СЪВЕТА
            относно финансовите вноски, които трябва да бъдат платени от държавите членки за финансиране на Европейския фонд за развитие, включително втората част от вноската за 2018 г.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Предложението засяга проект на Решение на Съвета относно втората част от финансовите вноски за Европейския фонд за развитие (ЕФР), които трябва да бъдат платени от държавите членки през 2018 г.

                  11-ят ЕФР и другите ЕФР фондове, които са все още открити (т.е. 8-ият, 9-ият и 10-ият ЕФР), се управляват съгласно следните правила:

                  Действащото споразумение за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна („Споразумението за партньорство АКТБ—ЕС“), с последните му изменения
                     1
                  ,

                  Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                     2
                   („Вътрешното споразумение за 11-ия ЕФР“),

                  Регламент (ЕС) 2015/323 на Съвета относно финансовия регламент, приложим за 11-ия Европейски фонд за развитие
                     3
                   („Финансовият регламент за 11-ия ЕФР“).

                  Горепосочените документи съдържат многогодишните поети задължения от страна на държавите членки за финансова подкрепа на ЕФР. Във Финансовия регламент за 11-ия ЕФР се предвиждат редовни вноски от държавите членки за ЕФР по предварително определени финансови задължения. Редовните вноски се задействат с технически решения на Съвета, които отразяват изпълнението на поетите финансови задължения, за които е взето решение предварително.

                  Поради това някои от позициите в обяснителния меморандум не се прилагат за поканите за редовни вноски като настоящата.

               2.ПРАВНИ ЕЛЕМЕНТИ

               •Правно основание

                  В член 7 от Вътрешното споразумение за 11-ия ЕФР се предвижда процедурата, в съответствие с която трябва да бъдат определени вноските на държавите членки за ЕФР.

                  В съответствие с член 21, параграф 3 от Финансовия регламент за 11-ия ЕФР Комисията представя своето предложение относно вноските на държавите членки във връзка с втората част от нея най-късно до 15 юни. Съветът трябва да вземе решение по това предложение най-късно 21 календарни дни след представянето на това предложение.

                  В член 21, параграф 4 от Финансовия регламент за 11-ия ЕФР се съдържат правила относно съдържанието на предложението на Комисията.

               •Други правни елементи

                  Съгласно член 21, параграф 7 от Финансовия регламент за 11-ия ЕФР сумата, управлявана от Европейската комисия, и сумата, управлявана от Европейската инвестиционна банка (ЕИБ), се определят поотделно.

                  В съответствие с член 52 от Финансовия регламент за 11-ия ЕФР ЕИБ изпрати на Европейската комисия актуализираните си прогнози за поетите задължения и за плащанията по инструментите, които управлява.

                  Съгласно член 22, параграф 1 от Финансовия регламент за 11-ия ЕФР поканите за вноски първо оползотворяват една след друга сумите, предвидени за предходните ЕФР. Поради това поканите за вноски в настоящото предложение се отнасят до суми по 10-ия ЕФР за ЕИБ и суми по 11-ия ЕФР за Европейската комисия.

                  В член 23, параграф 1 от Финансовия регламент за 11-ия ЕФР се предвижда, че когато държава членка не плати дължимата част от вноската до определения краен срок, от нея се изисква да плати лихва върху неизплатената сума. Условията на плащане на лихвата са посочени в същия член.

               3.ОТРАЖЕНИЕ ВЪРХУ БЮДЖЕТА

                  Няма отражение върху бюджета.

               2018/0255 (NLE)

               Предложение за

               РЕШЕНИЕ НА СЪВЕТА

               относно финансовите вноски, които трябва да бъдат платени от държавите членки за финансиране на Европейския фонд за развитие, включително втората част от вноската за 2018 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за Европейския съюз и Договора за функционирането на Европейския съюз,

               като взе предвид Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
                  4
                („Вътрешното споразумение“), и по-специално член 7 от него,

               като взе предвид Регламент (ЕС) 2015/323 на Съвета от 2 март 2015 г. относно Финансовия регламент, приложим за 11-ия Европейски фонд за развитие („Финансовият регламент за 11-ия ЕФР“)
                  5
               , и по-специално член 21, параграфи 3 и 4 от него,

               като взе предвид предложението на Европейската комисия,

               като има предвид, че:

               (1)В съответствие с процедурата, установена в членове 21—24 от Финансовия регламент за 11-ия ЕФР, в срок до 15 юни 2018 г. Комисията трябва да представи предложение, в което се определят: а) размерът на втората част от вноската за 2018 г. и б) преразгледан годишен размер на вноската за 2018 г. в случаите, когато сумата се отклонява от действителните потребности.

               (2)В съответствие с член 52 от Финансовия регламент за 11-ия ЕФР на 15 април 2018 г. Европейската инвестиционна банка изпрати на Европейската комисия актуализираните си прогнози за поетите задължения и за плащанията по инструментите, които управлява.

               (3)В член 22, параграф 1 от Финансовия регламент за 11-ия ЕФР се предвижда, че поканите за вноски първо усвояват сумите, предвидени за предходни ЕФР. Следователно следва да се отправи покана за внасяне на средства по 10-ия и 11-ия ЕФР за Комисията.

               (4)По предложение на Европейската комисия, на 20 ноември 2017 г. Съветът прие Решение (ЕС) 2017/2171
                  6
               , с което определи горната граница на годишния размер на вноските на държавите членки за ЕФР за 2018 г. на 4 550 000 000 EUR за Европейската комисия и на 250 000 000 EUR за Европейската инвестиционна банка.

               ПРИЕ НАСТОЯЩОТО РЕШЕНИЕ:

               Член 1

               Индивидуалните вноски за Европейския фонд за развитие, които държавите членки трябва да платят на Европейската комисия и на Европейската инвестиционна банка като втора част от вноската за 2018 г., са посочени в таблицата в приложението към настоящото решение.

               Член 2

               Годишната сума на вноските на държавите членки за ЕФР за 2018 г. се определя на 4 500 000 000 EUR. Тя се разделя на 4 250 000 000 EUR за Комисията и на 250 000 000 EUR за ЕИБ.

               Член 3

               Настоящото решение влиза в сила в деня на публикуването му в Официален вестник на Европейския съюз.

               Член 4

               Адресати на настоящото решение са държавите членки.

               Съставено в Брюксел на […] година.

                     За Съвета

                     Председател

                     (1)

                        ОВ L 317, 15.12.2000 г., стр. 3.

                     (2)

                        ОВ L 210, 6.8.2013 г., стр. 1.

                     (3)

                        ОВ L 58, 3.3.2015 г., стр. 17—38.

                     (4)

                        ОВ L 210, 6.8.2013 г., стр. 1.

                     (5)

                        ОВ L 58, 3.3.2015 г., стр. 17—38.

                     (6)

                        ОВ L 306, 22.11.2017 г., стр. 21–23.

    ---documentbreak---

               ЕВРОПЕЙСКА КОМИСИЯ
            Брюксел,15.6.2018
            COM(2018) 477 final
            ПРИЛОЖЕНИЕ
            Предложение за
            РЕШЕНИЕ НА СЪВЕТА
            относно финансовите вноски, които трябва да бъдат платени от държавите членки за финансиране на Европейския фонд за развитие, включително втората част от вноската за 2018 г.

               ПРИЛОЖЕНИЕ

                        ДЪРЖАВИ ЧЛЕНКИ

                        Коефициент за 10-ия ЕФР в %

                        Коефициент за 11-ия ЕФР в %

                        Втора част от вноската за 2018 г. (в EUR)

                        Общо

                        Комисия

                        ЕИБ

                        11-и ЕФР

                        10-и ЕФР

                        БЕЛГИЯ

                        3,53

                        3,24927

                        42 240 510,00

                        3 530 000,00

                        45 770 510,00

                        БЪЛГАРИЯ

                        0,14

                        0,21853

                        2 840 890,00

                        140 000,00

                        2 980 890,00

                        ЧЕШКА РЕПУБЛИКА

                        0,51

                        0,79745

                        10 366 850,00

                        510 000,00

                        10 876 850,00

                        ДАНИЯ

                        2,00

                        1,98045

                        25 745 850,00

                        2 000 000,00

                        27 745 850,00

                        ГЕРМАНИЯ

                        20,50

                        20,57980

                        267 537 400,00

                        20 500 000,00

                        288 037 400,00

                        ЕСТОНИЯ

                        0,05

                        0,08635

                        1 122 550,00

                        50 000,00

                        1 172 550,00

                        ИРЛАНДИЯ

                        0,91

                        0,94006

                        12 220 780,00

                        910 000,00

                        13 130 780,00

                        ГЪРЦИЯ

                        1,47

                        1,50735

                        19 595 550,00

                        1 470 000,00

                        21 065 550,00

                        ИСПАНИЯ

                        7,85

                        7,93248

                        103 122 240,00

                        7 850 000,00

                        110 972 240,00

                        ФРАНЦИЯ

                        19,55

                        17,81269

                        231 564 970,00

                        19 550 000,00

                        251 114 970,00

                        ХЪРВАТИЯ

                        0,00

                        0,22518

                        2 927 340,00

                        0,00

                        2 927 340,00

                        ИТАЛИЯ

                        12,86

                        12,53009

                        162 891 170,00

                        12 860 000,00

                        175 751 170,00

                        КИПЪР

                        0,09

                        0,11162

                        1 451 060,00

                        90 000,00

                        1 541 060,00

                        ЛАТВИЯ

                        0,07

                        0,11612

                        1 509 560,00

                        70 000,00

                        1 579 560,00

                        ЛИТВА

                        0,12

                        0,18077

                        2 350 010,00

                        120 000,00

                        2 470 010,00

                        ЛЮКСЕМБУРГ

                        0,27

                        0,25509

                        3 316 170,00

                        270 000,00

                        3 586 170,00

                        УНГАРИЯ

                        0,55

                        0,61456

                        7 989 280,00

                        550 000,00

                        8 539 280,00

                        МАЛТА

                        0,03

                        0,03801

                        494 130,00

                        30 000,00

                        524 130,00

                        НИДЕРЛАНДИЯ

                        4,85

                        4,77678

                        62 098 140,00

                        4 850 000,00

                        66 948 140,00

                        АВСТРИЯ

                        2,41

                        2,39757

                        31 168 410,00

                        2 410 000,00

                        33 578 410,00

                        ПОЛША

                        1,30

                        2,00734

                        26 095 420,00

                        1 300 000,00

                        27 395 420,00

                        ПОРТУГАЛИЯ

                        1,15

                        1,19679

                        15 558 270,00

                        1 150 000,00

                        16 708 270,00

                        РУМЪНИЯ

                        0,37

                        0,71815

                        9 335 950,00

                        370 000,00

                        9 705 950,00

                        СЛОВЕНИЯ

                        0,18

                        0,22452

                        2 918 760,00

                        180 000,00

                        3 098 760,00

                        СЛОВАКИЯ

                        0,21

                        0,37616

                        4 890 080,00

                        210 000,00

                        5 100 080,00

                        ФИНЛАНДИЯ

                        1,47

                        1,50909

                        19 618 170,00

                        1 470 000,00

                        21 088 170,00

                        ШВЕЦИЯ

                        2,74

                        2,93911

                        38 208 430,00

                        2 740 000,00

                        40 948 430,00

                        ОБЕДИНЕНО КРАЛСТВО

                        14,82

                        14,67862

                        190 822 060,00

                        14 820 000,00

                        205 642 060,00

                        ОБЩО ЕС-28

                        100,00

                        100,00

                        1 300 000 000,00

                        100 000 000,00

                        1 400 000 000,00


               ЕВРОПЕЙСКА КОМИСИЯ
            Брюксел, 2.8.2018
            COM(2018) 565 final
            2018/0297(NLE)
            Предложение за
            РЕШЕНИЕ НА СЪВЕТА
            относно позицията, която да се заеме от името на Европейския съюз на срещата на участниците в Споразумението за официално подкрепяните експортни кредити

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение касае решението за позицията, която да се заеме от името на Съюза на срещата на участниците в Споразумението за официално подкрепяните експортни кредити („срещата на участниците“) във връзка с предвиденото приемане на решение по искането на Турция да стане участник в Споразумението за официално подкрепяните експортни кредити („Споразумението“) на Организацията за икономическо сътрудничество и развитие (ОИСР).

               2.Контекст на предложението

               2.1.Споразумението за официално подкрепяните експортни кредити

               Споразумението, което няма задължителен характер („джентълменско споразумение“), е между ЕС, САЩ, Канада, Япония, Корея, Норвегия, Швейцария, Австралия и Нова Зеландия и неговата цел е да осигури рамка за реда за ползване на официално подкрепяните експортни кредити. На практика това означава, че с него се цели осигуряване на еднакви условия на конкуренция (при които конкуренцията се основава на цената и качеството на изнасяните стоки, а не на осигурените финансови условия) и премахване на субсидиите и изкривяванията на търговията във връзка с официално подкрепяните експортни кредити. Споразумението влезе в сила през април 1978 г. То е с неограничен срок на действие и въпреки че се ползва с административната подкрепа от секретариата на ОИСР, то не е акт на ОИСР
                  1
               .

               Споразумението подлежи на редовни актуализации, за да се вземат предвид новите аспекти от развитието на техниката и политиката, които засягат експортните кредити в различни сектори. Споразумението беше транспонирано и поради това придоби правно задължителен характер в ЕС с Регламент (ЕС) № 1233/2011 на Европейския парламент и на Съвета
                  2
               ,
                  3
               . Актуализациите се включват в законодателството на ЕС чрез делегирани актове съгласно член 2 от посочения регламент.

               2.2.Срещата на участниците в Споразумението за официално подкрепяните експортни кредити

               Член 67 от Споразумението предвижда: „Участниците преразглеждат редовно функционирането на Споразумението. При преразглеждането участниците проучват, наред с другото, процедурите за уведомяване, въвеждането и функционирането на системата на диференцирани сконтови проценти, правилата и процедурите в областта на обвързаната помощ, въпросите по приравняването, предходните ангажименти и евентуалното разширение на кръга на участниците в Споразумението“.

               Европейската комисия представлява Съюза на срещата на участниците, където се взимат с консенсус решенията по всички изменения на Споразумението. Позицията на Съюза се приема от Съвета и се обсъжда с представителите на държавите членки в рамките на работната група за експортно кредитиране
                  4
               .

               2.3.Предвиденият акт на срещата на участниците в Споразумението за официално подкрепяните експортни кредити

               Член 3 от Споразумението предвижда: „Настоящите участници могат да поканят за участие други държави, които са членки или съответно не членуват в ОИСР“. Турция е член на ОИСР от 2 август 1961 г.

               С писмо от 20 септември 2017 г., адресирано до председателя на срещата на участниците в Споразумението, Турция поиска да стане участник в Споразумението.

               Искането ѝ беше обсъдено на срещата на участниците в рамките на сесия с поверителен характер на 15 ноември 2017 г. Не беше взето решението, тъй като участниците, включително ЕС, нямаха позиция по въпроса.

               През седмицата на 12 ноември 2018 г. на срещата на участниците в Споразумението трябва да се вземе решение по това искане от Турция („предвиденият акт“).

               Предвиденият акт ще стане задължителен за страните в съответствие с член 67 от Споразумението.

               3.Позиция, която да се заеме от името на Съюза

               Турция е наблюдател към Споразумението от 2006 г.

               Тя вече има задължението да съблюдава законодателството на ЕС за официално подкрепяните експортни кредити съгласно член 12 от Споразумението за митнически съюз между ЕС и Турция, който предвижда:

               „По отношение на държави, които не са членки на Общността, Турция прилага разпоредби и мерки за изпълнение, които по същество са сходни с тези на търговската политика на Общността, посочени в следните регламенти: […] — Решение 93/112/EИО на Съвета (официално подкрепяните експортни кредити )
                  5
               “.

               Понастоящем Решение 93/112/EИО на Съвета е заменено с Регламент (ЕС) № 1233/2011 и дори ако законодателството на Турция не е приведено напълно в съответствие с това на ЕС във връзка с експортните кредити (както е заявено още в доклада от 2016 г. за Турция
                  6
               ), приемането на държавата за участник в Споразумението на ОИСР ще увеличи натиска върху Турция с оглед на спазването на тези правила. Тъй като правилата за официално подкрепяните експортни кредити се приемат с консенсус на срещата на участниците в Споразумението, Турция ще бъде изцяло включена в процеса на вземане на решенията, след като стане участник.

               На последно място, Турция е член на международната работна група за експортно кредитиране, създадена през 2012 г. с оглед на договарянето на нови правила за експортните кредити с участието на държави с бързо развиваща се икономика, които не са членки на ОИСР, където тя участва активно и подкрепя позицията на ЕС.

               Поради това искането на Турция да стане участник в Споразумението следва да се подкрепи.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  7
               .

               4.1.2.Прилагане в конкретния случай

               Актът, който срещата на участниците трябва да приеме, представлява акт с правно действие. Предвиденият акт може да окаже решително въздействие върху съдържанието на правото на ЕС по силата на член 2 от Регламент (ЕС) № 1233/2011 на Европейския парламент и на Съвета от 16 ноември 2011 г. за прилагането на определени насоки в областта на официално подкрепяните експортни кредити и за отмяна на решения 2001/76/ЕО и 2001/77/ЕО на Съвета, където се предвижда: „Комисията приема делегирани актове в съответствие с член 3 за изменение на приложение II в резултат на измененията на насоките, договорени от участниците в споразумението“.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Прилагане в конкретния случай

               Целта и съдържанието на предвидения акт са свързани с общата търговска политика. Поради това материалноправното основание за предложеното решение е член 207.

               4.3.Заключение

               Правното основание за предложеното решение следва да бъде член 207 във връзка с член 218, параграф 9 от ДФЕС.

               5.Публикуване на предвидения акт

               Тъй като с акта на срещата на участниците ще се внесат изменения в Споразумението, е целесъобразно след приемането му този акт да се публикува в Официален вестник на Европейския съюз.

               2018/0297 (NLE)

               Предложение за

               РЕШЕНИЕ НА СЪВЕТА

               относно позицията, която да се заеме от името на Европейския съюз на срещата на участниците в Споразумението за официално подкрепяните експортни кредити

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за официално подкрепяните експортни кредити („Споразумението“) беше транспонирано и поради това придоби правно задължителен характер в ЕС с Регламент (ЕС) № 1233/2011 на Европейския парламент и на Съвета
                  8
               ,
                  9
               .

               (2)Съгласно член 3 от Споразумението на срещата на участниците в Споразумението може да се приеме решение за поканване на други държави, които са членки на ОИСР, да станат участници в Споразумението.

               (3)На 20 септември 2017 г. Турция обяви намерението си да стане участник в Споразумението.

               (4)По време на 140-та сесия (седмицата на 12 ноември 2018 г.) на срещата на участниците в Споразумението трябва да се приеме решение по искането на Турция да стане участник в Споразумението.

               (5)Целесъобразно е да се определи позицията, която да се заеме от името на Съюза на срещата на участниците в Споразумението, тъй като предвиденото решение ще може да окаже решително въздействие върху съдържанието на правото на Съюза по силата на член 2 от Регламент (ЕС) № 1233/2011.

               ПРИЕ НАСТОЯЩОТО РЕШЕНИЕ:

               Член 1

               Позицията, която да се заеме от името на Съюза на 140-та сесия на срещата на участниците в Споразумението за официално подкрепяните експортни кредити, е да се одобри искането на Турция да стане член в Споразумението за официално подкрепяните експортни кредити.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Както е определено в член 5 от Конвенцията на ОИСР.

                     (2)

                        Регламент (ЕС) № 1233/2011 на Европейския парламент и на Съвета от 16 ноември 2011 г. за прилагането на определени насоки в областта на официално подкрепяните експортни кредити и за отмяна на решения 2001/76/ЕО и 2001/77/ЕО на Съвета (ОВ L 326, 8.12.2011 г., стр. 45).

                     (3)

                        В миналото предишните редакции на Споразумението на ОИСР са били транспонирани в правото на ЕС с решения на Съвета.

                     (4)

                        Решение на Съвета относно създаване на Група за координиране на политиките за кредитно застраховане, кредитни гаранции и финансови кредити, OВ 66, 27.10.1960 г., стр. 1339/60.

                     (5)

                        OВ L 44, 22.2.1993 г., стр. 1

                     (6)

                        SWD(2016) 366 final.

                     (7)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61 — 64.

                     (8)

                        Регламент (ЕС) № 1233/2011 на Европейския парламент и на Съвета от 16 ноември 2011 г. за прилагането на определени насоки в областта на официално подкрепяните експортни кредити и за отмяна на решения 2001/76/ЕО и 2001/77/ЕО на Съвета (ОВ L 326, 8.12.2011 г., стр. 45).

                     (9)

                        В миналото предишните редакции на Споразумението на ОИСР са били транспонирани в правото на ЕС с решения на Съвета.


               ЕВРОПЕЙСКА КОМИСИЯ
            Брюксел, 20.7.2018
            COM(2018) 548 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка със заявление от Нидерландия — EGF/2018/001 NL/Предоставяне на финансови услуги

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014 — 2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).

               2.На 23 февруари 2018 г. Нидерландия подаде заявление EGF/2018/001 NL/Предоставяне на финансови услуги за предоставяне на финансово участие от ЕФПГ вследствие на съкращения
                  2
                в икономическия сектор, класифициран в разделение 64 по NACE Rev. 2 („Предоставяне на финансови услуги, без застраховане и допълнително пенсионно осигуряване“) в регионите на ниво 2 по NUTS Friesland (NL12), Drenthe (NL13) и Overijssel (NL21) в Нидерландия.

               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                           EGF/2018/001

                        NL/Предоставяне на финансови услуги

                        Държава членка

                        Нидерландия

                        Засегнат(и) регион(и) (ниво 2 по NUTS
                           3
                        )

                        NL12 — Friesland

                        NL13 — Drenthe

                        NL21 — Overijssel

                        Дата на подаване на заявлението

                        23 февруари 2018 г.

                        Дата на потвърждението за получаване на заявлението

                        23 февруари 2018 г.

                        Дата на искането за допълнителна информация

                        9 март 2018 г.

                        Срок за предоставяне на допълнителната информация

                        4 май 2018 г.

                        Срок за приключване на оценката

                        27 юли 2018 г.

                        Критерий за намеса

                        Член 4, параграф 1, буква б) от Регламента за ЕФПГ

                        Брой на засегнатите предприятия

                        20

                        Сектор(и) на икономическа дейност

                        (разделение по NACE Rev. 2)
                           4

                        Разделение 64 — Предоставяне на финансови услуги, без застраховане и допълнително пенсионно осигуряване

                        Референтен период (девет месеца):

                        24 март 2017 г. — 24 декември 2017 г.

                        Общ брой на бенефициерите, отговарящи на критериите

                        1324

                        Общ брой на бенефициерите от целевата група

                        450

                        Брой на младите хора от целевата група, които не работят и не са ангажирани в никаква форма на образование или обучение (NEET)

                        0

                        Бюджет за персонализирани услуги (EUR)

                        1 908 000

                        Бюджет за прилагането на ЕФПГ
                           5
                         (EUR)

                             79 500

                        Общ бюджет (EUR)

                        1 987 500

                        Финансово участие от ЕФПГ (60 %) (EUR)

                        1 192 500

               ОЦЕНКА НА ЗАЯВЛЕНИЕТО

               Процедура

               4.Нидерландия подаде заявление

                  EGF/2018/001

               NL/Предоставяне на финансови услуги на 23 февруари 2018 г. — в рамките на 12 седмици от датата, на която са били изпълнени критериите за намеса, определени в член 4 от Регламента за ЕФПГ. Комисията потвърди в същия ден получаването на заявлението, а на 9 март 2018 г. поиска допълнителна информация от Нидерландия. Тази допълнителна информация бе предоставена след удължаване на крайния срок от шест седмици с още две седмици в резултат на надлежно обосновано искане от страна на Нидерландия. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 27 юли 2018 г.

               Допустимост на заявлението

               Засегнати предприятия и бенефициери

               5.Заявлението се отнася до 1324 работници, съкратени в икономическия сектор, класифициран в разделение 64 на NACE Rev. 2 — „Предоставяне на финансови услуги, без застраховане и допълнително пенсионно осигуряване“. Съкращенията са извършени в регионите на ниво 2 по NUTS NL12 — Friesland, NL13 — Drenthe и NL21 — Overijssel
                  6
               .

                        Предприятия и брой на съкратените лица през референтния период

                        Rabobank

                        981

                        BNP Paribas

                        3

                        ING Bank

                        149

                        SBOT BV

                        3

                        ABN-AMRO:

                        112

                        Kas Bank NV

                        2

                        Volksbank/SNS

                        29

                        Pale BV

                        2

                        Kredietbank Nederland

                        11

                        Royal Bank of Scotland

                        2

                        Triodos

                        6

                        CEM Finance BV

                        1

                        F. Van Lanschot Bankers

                        5

                        DNB

                        1

                        Lacent BV

                        5

                        KBC Bank

                        1

                        Santander

                        5

                        Krediet Unie BV

                        1

                        Kempen & Co NV

                        4

                        UBS Europe SE

                        1

                        Общ брой на предприятията: 20

                        Общ брой на съкратените лица:

                        1 324

                        Общ брой на самостоятелно заетите лица, чиято дейност е прекратена:

                        0

                        Общ брой на отговарящите на критериите работници и самостоятелно заети лица:

                        1 324

               Критерии за намеса

               Нидерландия подаде заявлението си съгласно критериите за намеса по член 4, параграф 1, буква б) от Регламента за ЕФПГ, съгласно който трябва да са съкратени най-малко 500 работници за референтен период от девет месеца в предприятия, извършващи дейност в един и същ икономически сектор на ниво разделение по NACE Rev. 2 и разположени в един или два съседни региона на ниво 2 по NUTS, намиращи се в дадена държава членка. В регион 2 по NUTS NL21 — Overijssel бяха извършени 610 съкращения. Деветмесечният референтен период за заявлението започва на 24 март 2017 г. и приключва на 24 декември 2017 г.

               Изчисляване на броя на съкращенията и на случаите на прекратяване на дейност

               6.Броят на всички съкратени работници (1324) по време на референтния период е изчислен от датата на индивидуалното предизвестие от работодателя за съкращаване или за прекратяване на трудовия договор на работника.

               7.Общият брой на отговарящите на критериите бенефициери е 1324.

               Връзка между съкращенията и световната финансова и икономическа криза, предмет на Регламент (ЕО) № 546/2009

               8.За да установи връзката между съкращенията и световната финансова и икономическа криза, предмет на Регламент (ЕО) № 546/2009, Нидерландия твърди, че финансово-икономическата криза е оказала сериозно въздействие върху услугите и функционирането на нидерландските банки
                  7

                  8

                  9
               .

               9.Условията на ниски лихвени проценти, въведени в отговор на финансовата криза, по-строгите регулаторни условия, значителният спад на пазара на ипотечни кредити и в предоставянето на кредити за малките и средните предприятия (МСП) доведе до намаляване на рентабилността и създаде спешна необходимост от намаляване на разходите. Докладът на Комисията от 2018 г. потвърждава ниското равнище на лихвените проценти, спада в отпускането на заеми за МСП и задлъжнялостта на домакинствата в Нидерландия
                  10
               .

               10.Между 2006 г. и 2015 г. в ипотечния пазар е отбелязан значителен спад
                  11
               . От 2016 г. насам е налице слабо възстановяване, въпреки че нивата все още са много по-ниски, отколкото преди финансово-икономическата криза. Темпът на нарастване на брой на новите годишни ипотечни кредити е понастоящем почти нулев, докато преди кризата от 2008 г. той нарастваше с 4—5 % годишно. Влизането на нови участници на пазара — например пенсионните фондове и застрахователи — допринасят допълнително за спада в ипотечния бизнес за банките.

               11.През последните 10 години се наблюдава чувствителен спад при предоставянето на кредити за малките и средните предприятия (МСП)
                  12
               , като възстановяването не е достигнало нивата от 2008 г.

               12.В резултат на това банките са съкратили броя на служителите си, основно чрез затваряне на регионални клонове и преминаване към онлайн банкиране. Половината от клоновете са били затворени през 2004—2014 г.
                  13
               , като тенденцията все още не е приключила. Повечето от съкратените служители са работили пряко с клиенти или са били ангажирали със свързана с това администрация.

               13.До момента за сектора „Предоставяне на финансови услуги, без застраховане и допълнително пенсионно осигуряване“ не са подавани заявления по ЕФПГ.

               Събития, довели до съкращенията и до прекратяването на дейността

               14.Ниските лихвени проценти (ниските лихвени маржове) са оказали пряко отрицателно въздействие върху рентабилността на банките. Възстановяването на рентабилността се постига основно чрез намаляване на разходите посредством премахване на регионалните клонове и автоматизация, за да се продължи дейността. В резултат на това броят на служителите във всички банки постоянно намалява.

               15.Между април 2016 г. и април 2017 г. броят на съкращенията в нидерландския банков сектор е нараснал с 8,6 %, докато средният брой на съкращенията във всички сектори е намалял с 12,8 %
                  14
               . Rabobank е имала 1434 клона през 2004 г.; през 2014 г. са останали само 566 (- 60 %). ABN-AMRO е затворила 427 от клоновете си през същия период (- 57 %)
                  15
               . Volksbank (SNS) е затворила 14 % от регионалните си клонове в периода 2004—2014 г. Броят на затворените регионални клонове е най-висок във Friesland, Drenthe и Overijssel. Тъй като ING никога не e ималa толкова регионални клонове, колкото другите банки (276), тя не е затваряли такива, но е намалила броя на служителите в съществуващите си клонове.

               16.През периода 2010—2016 г. общият брой на служителите в четирите гореспоменати банки е намалял от 158 588 на 122 556; това представлява спад с 23 %
                  16
               .

               17.Освен това се предвиждат мащабни съкращения в ABN-AMRO
                  17
               , ING
                  18
                и Rabobank
                  19
               . Volksbank, която не е била обект на мащабна реорганизация или преструктуриране през последните години, обяви планове за реорганизация и съкращения
                  20
               .

               18.Броят на хората в сектора, нуждаещи се от обезщетения за безработица, е нараснал над три пъти за периода 2008—2015 г.
                  21

                  22
               , а през 2016 г. броят на лицата от банковия сектор, които са подали искане за обезщетение за безработица, е нараснал с 27,7 % в сравнение с 2015 г. като следствие от реорганизацията на сектора. Освен това банковият сектор е единственият, в който заетостта е спаднала през 2016 г.; всички други сектори отчитат намаляване на броя на обезщетенията за безработица.

               19.Съкращенията са засегнали служители с ниско или средно ниво на образование, например административен персонал и рецепционисти. Търсенето на пазара на труда за тези видове длъжности е слабо. В банковия сектор жените заемат предимно длъжности от по-ниско и средно равнище; поради това сред жените има повече безработни (55 %), отколкото сред мъжете (45 %). 45 % от безработните в банковия сектор са на 55 или повече години.

               Очаквано въздействие на съкращенията върху местната, регионалната или националната икономика и върху заетостта

               20.Съкращенията в банковия сектор са сериозно предизвикателство в трите засегнати провинции
                  23
               . Безработицата и в трите региона е по-висока от средната национална стойност от 5,4 %. Във Friesland тя е 10,8 %
                  24
               , в Drenthe — 7%
                  25
               , а в Overijssel — 6,3 %
                  26
               . Като цяло 66 % от хората са успели да намерят нова работа до една година след уволняването им. В банковия сектор само 39 % от хората са намерили нова работа в срок от една година
                  27
               .

               21.Според Нидерландската агенция за осигуряване на работниците и служителите (UWV) перспективите на тези хора да си намерят нова работа в същия сектор не са големи, тъй като не се очаква равнището на заетостта в сектора да се възстанови. Според прогнозите ще има нов спад на заетостта в този сектор през 2018 г.
                  28

               22.Във Friesland 16 % от хората, които са поискали обезщетения за безработица, са изпълнявали длъжности в банковия сектор, които вече не са необходими в региона поради, наред с други причини, закриването на регионалните клонове на банките
                  29
               .

               23.В Overijjssel банковият сектор заема второ място в списъка на професионалните среди на хората, които искат обезщетения за безработица
                  30
               .

               24.Очаквано въздействие на съкращенията в засегнатите територии е свързано и с трудностите при преквалификацията в рамките на един и същи сектор. UWV съветва хората от банковия сектор в тези три провинции да помислят за смяна на професията си, сектора или региона
                  31

                  32
               .. Трите засегнати области не са така индустриализирани и диверсифицирани като други региони в Нидерландия; повечето дружества са МСП
                  33
               .. Въпреки това там съществуват нови възможности за работа в здравеопазването, ИКТ, логистиката, финансовия контрол и други сектори.

               25.Част от 1324-мата съкратени работници принадлежат към уязвими групи; чиновници/персонал по продажбите (52 % в заявлението), жени (59 %), възрастни хора над 55 години (27 %). Половината от уволнените работници са били със специализирани/технически работни места. Ето защо е важно да се подпомогне бързото им реинтегриране на пазара на труда, тъй като ще им бъде трудно да намерят нова работа самостоятелно.

               26.Средната продължителност на обезщетенията за безработица за безработни банкови служители трае много повече, отколкото за безработни лица от други сектори. Освен това данни от UWV сочат, че поне 12 % от тези, които са кандидатствали за получаване на обезщетения за безработица, по-рано са работили във финансовия сектор
                  34
               .

               Бенефициери от целевата група и предложени действия

               Бенефициери от целевата група

               27.Прогнозният брой на съкратените работници, за които се очаква да вземат участие в мерките, е 450. Другите отговарящи на критериите за подпомагане работници се прехвърлят в други сектори или региони, пенсионират се или участват в национални и местни схеми за повторно наемане на работа. По-долу е представена разбивката на тези работници по пол, гражданство и възрастова група:

                        Категория

                        Брой на
                           бенефициерите от целевата група*

                        Пол:

                        Мъже:

                        183

                        (40,7 %)

                        Жени:

                        267

                        (59,3 %)

                        Гражданство:

                        Граждани на държави — членки на ЕС:

                        450

                        (100,0 %)

                        Граждани на трети държави:

                        0

                        (0 %)

                        Възрастова група:

                        15—24 години:

                        38

                        (8,4 %)

                        25—29 години:

                        50

                        (11,1 %)

                        30—54 години:

                        241

                        (53,6 %)

                        55—64 години:

                        104

                        (23,1 %)

                        над 64 години:

                        17

                        (3,8 %)

               *:% е със закръгляване.

               Допустимост на предложените действия

               28.Персонализираните услуги, които ще бъдат предоставяни на съкратените работници, включват следните действия:

               –Прием на съкратените работници: с тази мярка ще бъде очертан профилът на участниците според техните способности, потенциал и перспективи за работа. Всеки прием ще приключва с предоставяне на съвет.

               –Помощ при търсене на работа: тази мярка ще започне с отправяне на предложение за персонализирана програма. Наред с другото тя ще включва подготовка на документите за трансфер, интензивно обучение за кандидатстване за работа, организиране на пазари на работни места и интензивно установяване на контакти с работодатели.

               –Резерв за мобилност: тази мярка се изразява в създаването на гъвкав резерв за търсещите работа лица и за работодателите, предлагащи временна работа. Ще бъде основан специализиран резерв за бивши работници от банковия сектор за мобилност на регионално равнище. Тази мярка ще осигури на работниците професионален опит (евентуално след преквалификация) и ще им помогне да се запознаят с нови работодатели.

               –Обучение и наставничество за насърчаване на предприемачеството: някои от участниците могат да използват уменията и опита си, за да започнат собствен бизнес. Тази мярка ще им осигури обучение и наставничество посредством развиване на уменията им, помощ за изготвяне на устойчив бизнес план и насоки във връзка с преминаването през законовите процедури.

               –Обучение и преквалификация: чрез тази мярка ще се осигуряват обучение, преквалификация и други образователни възможности както за сектора на търговията на дребно, така и за нови професионални профили, например в областта на транспорта, информационните услуги, техническите професии и др.

               –Съдействие при пренасочване към друга дейност: чрез тази мярка ще се предлагат професионално ориентиране, консултиране и обучение за развиване на компетенциите.

               –Безвъзмездни средства за насърчаване на предприемачеството: чрез тази мярка ще се предоставят безвъзмездни средства за покриване на инвестиционните разходи, ако участникът придобие необходимите умения и има устойчив бизнес план.

               29.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               30.Нидерландия предостави поисканата информация относно действията, които са задължителни за засегнатите предприятия по силата на националното законодателство или в съответствие с колективни споразумения. Тя потвърди, че финансовото участие от ЕФПГ няма да замени тези действия.

               Прогнозен бюджет

               31.Общите прогнозни разходи са в размер на 1 987 500 евро, като в тях се включват разходи за персонализирани услуги в размер на 1 908 000 евро и разходи за дейности по подготовка, управление, информиране и популяризиране, контрол и докладване в размер на 79 500 евро.

               32.Общият размер на поисканото финансово участие от ЕФПГ възлиза на 1 192 500 евро (60 % от общите разходи).

                        Действия

                        Прогнозен брой участници

                        Прогнозни разходи за един участник*
                        (EUR)

                        Общо прогнозни разходи

                        (EUR)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Прием (Intake)

                        250

                        1152

                        288 000

                        Помощ при търсене на работа (Trajectbegeleiding reintegratie)

                        450

                        900

                        405 000

                        Резерв за мобилност (Mobiliteitspool)

                        175

                        3200

                        560 000

                        Обучение и наставничество за насърчаване на предприемачеството (Promotie, cursussen en begeleiding ondernemerschap)

                        20

                        2000

                        40 000

                        Обучение и преквалификация (Scholing en cursussen)

                        75

                        3500

                        262 500

                        Съдействие при пренасочване към друга дейност (Outplacement begeleiding)

                        35

                        1500

                        52 500

                        Безвъзмездни средства за насърчаване на предприемачеството (Toelage ondernemerschap)

                        20

                        15 000

                        300 000

                        Междинен сбор (a):

                        Процент от пакета персонализирани услуги:

                        —

                        1 908 000

                        (100 %)

                        Помощи и стимули (действия по член 7, параграф 1, буква б) от Регламента за ЕФПГ)

                        0

                        0

                        0

                        Междинен сбор (б):

                        Процент от пакета персонализирани услуги:

                        —

                        0

                        (100 %)

                        Действия по член 7, параграф 4 от Регламента за ЕФПГ

                        1. Подготовка

                        —

                        0

                        2. Управление

                        —

                        19 875

                        3. Информиране и публичност

                        —

                        39 750

                        4. Контрол и докладване

                        —

                        19 875

                        Междинен сбор (в):

                        Процент от общите разходи:

                        —

                        79 500

                        (4 %)

                        Общо разходи (а + б + в):

                        —

                        1 987 500

                        Финансово участие от ЕФПГ (60 % от общия размер на разходите)

                        —

                        1 192 500

               *: цифрите са закръглени.

               33.Нидерландия е потвърдила, че разходите за инвестиции за самостоятелна заетост, започване на стопанска дейност и придобиване на дялово участие от служителите няма да надхвърлят 15 000 EUR за бенефициер.

               Период на допустимост на разходите

               34.Нидерландия е започнала да предоставя персонализирани услуги на бенефициерите от целевата група на 1 януари 2018 г. По тази причина разходите за действията са допустими за предоставяне на финансово участие от ЕФПГ в периода от 1 януари 2018 г. до 23 февруари 2020 г.

               35.Нидерландия е започнала да извършва административни разходи по прилагането на ЕФПГ на 1 октомври 2017 г. По тази причина разходите за дейности по подготовка, управление, информиране и публичност, контрол и докладване са допустими за финансово участие от ЕФПГ в периода от 1 октомври 2017 г. до 23 август 2020 г.

               Допълване с действия, финансирани с национални средства или със средства от Съюза

               36.Средствата за национално предварително финансиране или съфинансиране се осигуряват от Агенцията за осигуряване на работниците и служителите (UWV), провинциите, образователните фондове и социалните партньори.

               37.Нидерландия е потвърдила, че за описаните по-горе мерки, за които се предоставя финансово участие от ЕФПГ, няма да бъде получена финансова подкрепа от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               38.Нидерландия посочи, че координираният пакет от персонализирани услуги е бил изготвен в тесни консултации със заинтересованите страни и социалните партньори, като например Нидерландската банкова асоциация (NVB), Нидерландската федерация на профсъюзите (FNV) и Националната християнска федерация на профсъюзите (CNV), по-специално относно изготвянето на съгласувания пакет от предлагани услуги. Социалните партньори ще участват и в управителния комитет, който ще бъде създаден за координиране на всички мерки на пазара на труда.

               39.Дейностите по подготовката включваха срещи с представители на отрасъла и представители на община Leeuwarden и на трите провинции. Съответните партньори (социални партньори, представители на банковия сектор) са изготвили съвместно с UWV описание на естеството и мащаба на проблема. Изготвен е план за съкратените работници с цел да се увеличат шансовете им за пренасочване.

               Системи за управление и контрол

               40.В заявлението е описана системата за управление и контрол и са посочени отговорностите на съответните органи. Системата е идентична на структурата, предвидена за ЕСФ. Разходите, свързани с дейностите, са включени в общия размер на разходите за проекта. Нидерландия е уведомила Комисията, че управлението ще се извършва от отдела, отговорен за прилагането на политика, към департамента за обслужване, сътрудничество и изпълнение (SZV; Министерство на социалните въпроси и заетостта).

               41.Финансовият контрол ще се осъществява от генералния директор на Агенцията за предприятията в Нидерландия (RVO) към Министерството на икономическите въпроси и климата в качеството му на сертифициращ орган. Ролята на независим одитен орган ще изпълнява правителствената централна одитна служба към Министерството на финансите.

               42.Що се отнася до вътрешния контрол и системите за счетоводна отчетност, от управата на провинция Drenthe са длъжни да съхраняват проверима административна документация за евентуален одит.

               Ангажименти, поети от засегнатата държава членка

               43.Нидерландия е предоставила всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               44.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 — 2020
                  35
                ЕФПГ не може да надхвърля максимален годишен размер от 150 милиона евро (по цени от 2011 г.).

               45.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 1 192 500 евро, което представлява 60 % от общите разходи за предложените действия, за предоставяне на финансово участие по заявлението.

               46.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  36
               .

               Свързани актове

               47.Едновременно с предложението за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 1 192 500 евро към съответния бюджетен ред.

               48.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със заявление от Нидерландия — EGF/2018/001 NL/Предоставяне на финансови услуги

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  37
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  38
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  39
                ЕФПГ не може да надхвърля максимален годишен размер от 150 милиона евро (по цени от 2011 г.).

               (3)На 23 февруари 2018 г. Нидерландия подаде заявление за мобилизиране на средства от ЕФПГ във връзка с извършени съкращения в икономическия сектор, класифициран в разделение 64 по Статистическата класификация на икономическите дейности в Европейската общност (NACE) Rev. 2 („Предоставяне на финансови услуги, без застраховане и допълнително пенсионно осигуряване“) в регионите на ниво 2 по Общата класификация на териториалните единици за статистически цели (NUTS)
                  40
                Friesland (NL12), Drenthe (NL13) и Overijssel (NL21) в Нидерландия. Към него е била предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)Поради това, за да бъде удовлетворено подаденото от Нидерландия заявление, следва да бъдат мобилизирани средства за предоставяне на финансово участие от ЕФПГ в размер на 1 192 500 EUR.

               (5)За да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2018 година от Европейския фонд за приспособяване към глобализацията се мобилизират средства за предоставяне на сумата от 1 192 500 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]
                  41*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 855.

                     (2)

                        По смисъла на член 3 от Регламента за ЕФПГ.

                     (3)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)

                        ОВ L 393, 30.12.2006 г., стр. 1.

                     (5)

                        Съгласно член 7, параграф 4 от Регламент (EС) № 1309/2013.

                     (6)

                        Friesland (445), Drenthe (269), Overijssel (610)

                     (7)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (8)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (9)

                  https://www.dnb.nl/en/news/news-and-archive/persberichten-2016/dnb341434.jsp
                  https://www.ecb.europa.eu/press/key/date/2016/html/sp161003.en.html
                  https://www.ecb.europa.eu/press/key/date/2017/html/ecb.sp170510.en.html

                     (10)

                  https://ec.europa.eu/info/sites/info/files/2018-european-semester-country-report-netherland-en.pdf

                     (11)

                        Източник:
                  https://www.dnb.nl/nieuws/nieuwsoverzicht-en-archief/statistisch-nieuws-2017/dnb358895.jsp

                     (12)

                  https://www.dnb.nl/nieuws/nieuwsoverzicht-en-archief/dnbulletin-2014/dnb309784.jsp

                  Нидерландска федерация на банките, информационен документ за финансовите услуги, 2016 г.
                  https://www.nvb.nl/media/document/000258_od15799-nvb-factsheet-zakelijke-dienstverlening-2016-04-07-def.pdf
                  .

                     (13)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (14)

                        Newsflash Labourmarket, UWV, април 2017 г.

                     (15)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (16)

                        Източник: годишни доклади на ING, ABN-AMRO, RABO-bank и Volksbank.

                     (17)

                        Няколко годишни доклади на ABN-AMRO, 2011—2016 г.

                     (18)

                        Годишни доклади за 2015 г. и 2016 г. на ING Bank.

                     (19)

                        Homas Escritt, Toby Sterling (11 декември 2015 г.).
                  "Rabobank to cut 9,000 jobs and shed assets to boost profit” („Rabobank съкращава 9000 работни места и се освобождава от активи, за да стимулира печалбите“)

                     (20)

                  http://www.volkskrant.nl/economie/weer-een-ontslagronde-ook-sns-schrapt-honderden-voltijdbanen~a4435538/

                     (21)

                        Възможности за наемане на лица във финансовия сектор, UWV, март 2017 г.

                     (22)

                  https://fd.nl/economie-politiek/1176581/somber-perspectief-voor-ontslagen-bankmedewerker

                     (23)

                        Данни от съкращения в банковия сектор, UWV.

                     (24)

                        Факти и цифри: провинция Friesland:
                  http://fryslan.databank.nl

                     (25)

                        Факти и цифри: провинция Drenthe
                  http://www.provincie.drenthe.nl/feitenencijfers/cijfers/economie/

                     (26)

                        Източник: CBS Statline
                  https://www.cbs.nl

                     (27)

                        Информационен документ за пазара на труда във финансовия сектор, UWV, 23 май 2017 г.

                     (28)

                  https://fd.nl/frontpage/ondernemen/1086910/banken-houden-nog-20-tot-30-kantoren

                     (29)

                        Разглеждан регион: Friesland, UWV, 2016 г.

                     (30)

                        Разглеждан регион: Zwolle, UWV, 2016 г., разглеждан регион: Twente, UWV, 2016 г.

                     (31)

                        Вж. бележки 28—30

                     (32)

                        Информационен документ за пазара на труда във финансовия сектор, UWV, 23 май 2017 г.

                     (33)

                        Факти и цифри: провинция Overijssel:
                  http://www.overijssel.nl/over-overijssel/cijfers-kaarten/

                     (34)

                        Разглеждан регион: Drenthe, UWV, 2016 г.

                     (35)

                        ОВ L 347, 20.12.2013 г., стр. 884.

                     (36)

                        ОВ C 373, 20.12.2013 г., стр. 1.

                     (37)

                        ОВ L 347, 20.12.2013 г., стр. 855.

                     (38)

                        ОВ C 373, 20.12.2013 г., стр. 1.

                     (39)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (40)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (41)
                  *
                        Датата да се попълни от Парламента преди публикуването в ОВ.


               ЕВРОПЕЙСКА КОМИСИЯ
            Брюксел, 20.9.2018
            COM(2018) 658 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            относно мобилизирането на средства от фонд „Солидарност“ на Европейския съюз с цел предоставяне на помощ на Латвия

               ОБЯСНИТЕЛЕН МЕМОРАНДУМ

               1.Контекст на предложението

               Настоящото решение се отнася до мобилизирането на средства от фонд „Солидарност“ на Европейския съюз (ФСЕС) в съответствие с Регламент (ЕО) № 2012/2002 на Съвета
                  1
                от 11 ноември 2002 г. (наричан по-долу „Регламентът“) в размер на 17 730 519 EUR за оказване на помощ на Латвия вследствие на наводненията, настъпили през 2017 г. Това мобилизиране ще бъде финансирано изцяло чрез частичното използване на оставащите 47 479 154 EUR бюджетни кредити за поети задължения и бюджетни кредити за плащания, които вече са записани в бюджета за 2018 г. за покриване на аванси. Поради това не е необходим коригиращ бюджет.

               2.Информация и условия

               През лятото и есента на 2017 г. Латвия пострада от продължителен период на силни валежи, които доведоха до насищане на почвите и последващи наводнения в цялата страна, особено в региона на Latgale и околните територии. Вследствие на това насажденията бяха унищожени и бяха нанесени големи вреди на водни басейни, на отводнителната система, на свързаните пречиствателни станции, както и на пътната и железопътната инфраструктура.

               (1)Латвия подаде заявление за отпускане на средства от ФСЕС на 14 ноември 2017 г., в рамките на срока от 12 седмици след регистрирането на първите вреди на 24 август 2017 г. Заявлението бе подадено по критерия „голямо природно бедствие“ по силата на член 2, параграф 2 от Регламента. На 27 април 2018 г. в отговор на искане от страна на Комисията Латвия предостави допълнителната информация, необходима за приключването на оценката по този случай.

               (2)Бедствието е с природен характер, поради което попада в сферата на приложение на ФСЕС.

               (3)Латвия оцени общия размер на преките вреди, нанесени от наводненията, на 380,5 милиона евро. Тази сума надхвърля приложимия за Латвия праг за големи бедствия за мобилизиране на средства от ФСЕС, който за 2017 г. възлиза на 145 740 000 EUR (т.е. 0,6 % от брутния национален доход на Латвия по данни от 2015 г.). Тъй като приблизителните общи преки вреди надвишават този праг, бедствието се определя като „голямо природно бедствие“, както е определено в Регламента. Поради това подаденото от Латвия заявление отговаря на условията за отпускане на средства от ФСЕС.

               (4)Латвия не е поискала авансово плащане.

               (5)Заявлението на Латвия съдържа подробно описание на метеорологичната обстановка, довела до бедствието и неговите последици. Непрекъснатите валежи и наводнения през август, септември и октомври 2017 г. причиниха значителни вреди в селското стопанство, което доведе до загуба на насаждания и широко разпространено задръстване на селскостопанската отводнителна система. Освен това държавната и местната инфраструктура беше повредена, по-специално в областта на водоснабдяването (водни басейни, отводнителни системи, хидрологични съоръжения, насипи и свързани защитни инфраструктури) и транспортната инфраструктура (главни и второстепенни пътища, железопътни линии). Общо 184 държавни автомобилни пътища бяха повредени, железопътното движение трябваше временно да бъде спряно. На 29 август 2017 г. беше обявено извънредно положение. Държавните и местните органи на управление и предприятията, които предоставят услуги на населението, не можеха да функционират нормално. Редица училища и други сгради на местните органи бяха наводнени и трябваше да бъдат затворени. Речните корита бяха отмити и бяха запълнени с наноси, които засегнаха над 28 000 km (подземни) отводнителни системи, около 4 500 km открити отводнителни съоръжения и канавки и около 1 700 водни басейна и хидроложки конструкции. Наводненията на пречиствателните станции доведоха до замърсяване на водите и създадоха опасност за околната среда.

               (6)Латвия оцени разходите за спешни и възстановителни действия, отговарящи на условията по член 3, параграф 2 от Регламента, на 36,2 милиона евро и представи разбивка по вид действие. Най-големият дял от допустимите разходи (почти 32 милиона евро) е свързан с обществената отводнителна система и свързаната с нея инфраструктура. Средствата от ФСЕС не могат обаче да се използват за ремонтни дейности, надхвърлящи състоянието на тези активи преди бедствието.

               (7)Латвийските органи потвърдиха, че допустимите разходи нямат застрахователно покритие.

               (8)Пострадалите региони са „по-слабо развити региони“ по линия на европейските структурни и инвестиционни фондове (2014—2020 г.). Латвийските органи не са уведомили Комисията, че имат намерение да пренасочват средства от програмите по европейските структурни и инвестиционни фондове към мерки за възстановяване. Въпреки това по искане на Латвия за подпомагане на земеделските стопани, представено на Комисията през ноември 2017 г., Комисията прие Регламент (ЕС) 2018/108 за изпълнение на „спешна мярка под формата на помощ за земеделските стопани във връзка с наводненията и проливните дъждове в определени области на Литва, Латвия, Естония и Финландия“. Максималният размер на средствата, предоставени на Латвия, е 3,5 милиона евро.

               (9)Латвия не е задействала Механизма за гражданска защита на Съюза.

               (10)Що се отнася до прилагането на законодателството на Съюза относно предотвратяването и управлението на риска от бедствия, в момента няма текущо производство за установяване на нарушение.

               2.5Заключение

               Поради причините, изложени по-горе, бедствието, посочено в заявлението, подадено от Латвия, отговаря на условията, предвидени в Регламента за мобилизиране на средства от ФСЕС.

               3.Финансиране със средствата от ФСЕС за 2018 г.

               В Регламент (ЕС, ЕВРАТОМ) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  2
                (наричан по-долу „Регламентът за МФР“), и по-специално в член 10 от него, се предвижда възможност за мобилизиране на средства от ФСЕС в рамките на годишен таван от 500 000 000 EUR (по цени от 2011 г.). В точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  3
                са определени редът и условията за мобилизиране на средства от ФСЕС.

               Тъй като солидарността бе главното основание за създаването на ФСЕС, Комисията счита, че помощта следва да бъде прогресивна. Това означава, че според досегашната практика частта от вредите, надвишаваща прага за големи природни бедствия за мобилизиране на средства от ФСЕС (т.е. 0,6 % от БНД или 3 милиарда евро по цени от 2011 г., в зависимост от това коя е по-малката сума), следва да води до по-голям интензитет на помощта в сравнение с вредите до този праг. Процентът, прилаган в миналото при определянето на отпусканите за големи бедствия средства, е 2,5 % от общите преки вреди под прага и 6 % от вредите над прага. Що се отнася до регионалните бедствия и бедствията, приети съгласно разпоредбата за съседна държава, процентът е 2,5 %.

               Средствата не може да надвишават очакваните общи разходи за допустимите действия. Методиката за изчисляване на помощта бе изложена в годишния доклад относно ФСЕС за периода 2002—2003 г. и бе приета от Съвета и от Европейския парламент.

               Въз основа на заявлението на Латвия изчислението на финансовия принос от ФСЕС, което се основава на оценка на общите причинени преки вреди, е както следва:

                        Държави членки

                        Вид бедствие

                        Общ размер на преките вреди

                        (милиони евро)

                        Праг за големи бедствия

                        (милиони евро)

                        2,5 % от преките вреди до прага

                        (EUR)

                        6 % от преките вреди над прага

                        (EUR)

                        Общ размер на предложената помощ

                        (EUR)

                        Изплатени аванси

                        (EUR)

                        ЛАТВИЯ

                        Голямо

                        (член 2, параграф 2)

                        380 524

                        145 740

                        3 643 500

                        14 087 019

                        17 730 519

                        0

                        ОБЩО

                        17 730 519

                        0

               В съответствие с член 10, параграф 1 от Регламента за МФР общата налична сума за мобилизиране на средства от ФСЕС в началото на 2018 г. бе 421 142 057 EUR. Тя представлява сборът от останалите средства за 2018 г. в размер на 280 371 754 EUR (т.е. 574 342 834 EUR минус 293 971 080 EUR, които вече бяха мобилизирани през 2017 г.
                  4
               ) и останалите средства за 2017 г. в размер на 140 770 303 EUR, които останаха неизразходени и бяха пренесени за 2018 г.

               Сумата, която може да бъде мобилизирана на този етап от 2018 г., е 139 397 191 EUR. Тя съответства на общата сума, налична за мобилизиране на средства от ФСЕС в началото на 2018 г. (421 142 057 EUR), от която са извадени заделените средства в размер на 143 585 709 EUR за спазване на задължението за заделяне на 25 % от годишните средства за 2018 г. до 1 октомври 2018 г., както е предвидено в член 10, параграф 1 от Регламента за МФР, както и 104 166 951 EUR, мобилизирани за Гърция, Испания, Франция и Португалия
                  5
               , и 33 992 206 EUR, мобилизирани за България, Гърция, Литва и Полша
                  6
               , по-рано през тази година.

                        Обобщаваща таблица за финансирането от ФСЕС

                        Сума

                        EUR

                        Средства за 2017 г., пренесени за 2018 г.

                        140 770 303

                        Средства за 2018 г.

                        574 342 834

                        Средства за 2018 г., отпуснати предварително през 2017 г. в съответствие с член 10, параграф 2 от Регламента за МФР

                        -293 971 080

                        ----------------

                        Общо налични средства в началото на 2018 г.

                        421 142 057

                        Минус вече мобилизираните през 2018 г. средства за Гърция, Испания, Франция и Португалия

                        -104 166 951

                        Минус вече мобилизираните през 2018 г. средства за България, Гърция, Литва и Полша

                        - 33 992 206

                        Минус 25 %, заделени от средствата за 2018 г.

                        -143 585 709

                        ----------------

                        Максимален размер на наличните към момента средства (2017+2018 г.)

                        139 397 191

                        Общ размер на помощта, предложена за мобилизиране за Латвия

                        - 17 730 519

                        Оставащи налични средства до 1 октомври 2018 г.

                        121 666 672

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               относно мобилизирането на средства от фонд „Солидарност“ на Европейския съюз с цел предоставяне на помощ на Латвия

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  7
               , и по-специално член 4, параграф 3 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  8
               , и по-специално точка 11 от него,

               като взеха предвид предложението на Европейската комисия,

               като имат предвид, че:

               (1)Фонд „Солидарност“ на Европейския съюз (наричан по-долу „Фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации с цел да се покаже солидарност с населението на регионите, засегнати от природни бедствия.

               (2)Съгласно член 10 от Регламент (ЕС, Евратом) № 1311/2013 на Съвета
                  9
                максималната годишна сума, която Фондът не трябва да надхвърля, е 500 000 000 EUR (по цени от 2011 г.).

               (3)На 14 ноември 2017 г. Латвия подаде заявление за мобилизиране на средства от Фонда във връзка с продължителен период на силни валежи през лятото и есента на 2017 г., довели до насищане на почвите и последвали наводнения.

               (4)Заявлението на Латвия отговаря на условията за отпускане на средства от Фонда, определени в член 4 от Регламент (ЕО) № 2012/2002.

               (5)Поради това Фондът следва да бъде мобилизиран, за да се предостави финансова помощ на Латвия.

               (6)За да се сведе до минимум времето за мобилизиране на средства от Фонда, настоящото решение следва да се прилага от датата на приемането му,.

               (7)С Решение 2018/508 от 27 март 2018 г.
                  10
                Фондът бе мобилизиран за предоставяне на сумата от 50 000 000 EUR в бюджетни кредити за поети задължения и бюджетни кредити за плащания за извършването на авансови плащания за 2018 финансова година. Тези бюджетни кредити са били усвоени в много малка степен. Следователно съществува възможност цялата сума за настоящото мобилизиране на средства да бъде финансирана чрез преразпределяне на мобилизираните бюджетни кредити за извършването на авансови плащания в общия бюджет на Съюза за 2018 финансова година,

               ПРИЕХА НАСТОЯЩОТО РЕШЕНИЕ:

               Член 1

               За общия бюджет на Съюза за 2018 финансова година фонд „Солидарност“ на Европейския съюз се мобилизира за предоставянето на сумата от 17 730 519 EUR на Латвия в бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз.

               То се прилага от … [[датата на приемането му]**.

               Съставено в Брюксел на […] година.

                  За Европейския парламент
                        За Съвета

                     (1)

                        Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (ОВ L 311, 14.11.2002 г., стр. 3), изменен с Регламент (ЕС) № 661/2014 на Европейския парламент и на Съвета от 15 май 2014 г. (ОВ L 189, 27.6.2014 г., стр. 143).

                     (2)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (3)

                        ОВ С 373, 20.12.2013 г., стр. 1.

                     (4)

                        Решение (ЕС) 2017/1599 на Европейския парламент и на Съвета от 13 септември 2017 г. относно мобилизирането на средства от фонд „Солидарност“ на Европейския съюз за оказване на помощ на Италия (ОВ L 245, 23.9.2017 г.) и придружаващ коригиращ бюджет № 4/2017 (ОВ L 330, 13.12.2017 г.).

                     (5)

                        Решение (ЕС) 2018/846 на Европейския парламент и на Съвета от 30 май 2018 г. за мобилизиране на средства от фонд „Солидарност“ на Европейския съюз с цел предоставяне на помощ на Гърция, Испания, Франция и Португалия (ОВ L 144, 8.6.2018 г., стр. 3–4)) и придружаващият го коригиращ бюджет № 1/2018 (ОВ L 191, 27.7.2018 г., стр. 1—22).

                     (6)

                        Решение на Европейския парламент и на Съвета от 11 септември 2018 г. относно мобилизирането на средства от фонд „Солидарност“ на Европейския съюз с цел предоставяне на помощ на България, Гърция, Литва и Полша (ОВ L XX, XX.XX.XXX) и придружаващият го коригиращ бюджет № 4/2018 (ОВ L XX, XX.XX.XXX).

                     (7)

                        ОВ L 311, 14.11.2002 г., стр. 3.

                     (8)

                        ОВ С 373, 20.12.2013 г., стр. 1.

                     (9)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (10)

                        ОВ L 83, 27.3.2018 г., стр. 13.